b'\n_START_ARTICLE_\nLoff\n_START_PARAGRAPH_\nLoff er et lyst fint br\xc3\xb8d som ikke inneholder andre typer mel enn finsiktet hvete.\n_START_SECTION_\nN\xc3\xa6ring\n_START_PARAGRAPH_\nLoff har f\xc3\xa6rre n\xc3\xa6ringstoffer en grovbr\xc3\xb8d og er dermed det minst sunne br\xc3\xb8det vi har. Den groveste type br\xc3\xb8d gir to til tre ganger s\xc3\xa5 mye kostfiber som fint br\xc3\xb8d. Loff gir ogs\xc3\xa5 mindre metthetsf\xc3\xb8lelse enn grovere br\xc3\xb8d. Loff ford\xc3\xb8yes raskere enn grovere br\xc3\xb8d og gir raskere \xc3\xb8kning av blodsukker og fall av insulin enn grovere br\xc3\xb8dtyper.\n_START_SECTION_\nServering\n_START_PARAGRAPH_\nLoff serveres ofte n\xc3\xa5r man \xc3\xb8nsker br\xc3\xb8d til middagsretter, og som vanlig br\xc3\xb8d med sm\xc3\xb8r og p\xc3\xa5legg.\n_START_SECTION_\nAnnet bruk\n_START_PARAGRAPH_\nFettfri loff anbefales til rengj\xc3\xb8ring der man ikke kan bruke v\xc3\xa6sker, og har blant annet blitt brukt for \xc3\xa5 rengj\xc3\xb8re kirker. Slik loffdeig brukes ogs\xc3\xa5 til rensing av eldre kunstverker der overflaten er dekket av st\xc3\xb8v og skitt fra luften, og en er usikker p\xc3\xa5 om malemidlene som er brukt vil t\xc3\xa5le kraftigere rens.'